इन रैलियों में काले रंग की हर चीज को अंदर ले जाना प्रतिबंधित कर दिया गया था। जो भी सभा स्थल तक पहुंच रहा था। उसकी कई बार तलाशी ली गई। घुसने के कई गेट बनाए गए थे। सुरक्षा कर्मी बनियान तक चेक कर रहे थे कि वह काले रंग का तो नहीं है। काले रंग के कपड़े व सामान को लेकर सुरक्षा कर्मी एकदम सतर्क रहे। कई लोग जो काले रंग का पैंट और जूता पहने थे, उन्हें अंदर जाने से रोक दिया गया। इतना ही नहीं महिलाओं का काले रंग का दुपट्टा और पर्स भी रखवा लिया गया था। एक पत्रकार काले रंग की शर्ट पहनकर आए थे तो उन्हें रोक दिया गया। बाद में उन्होंने गांव से दूसरे रंग की कमीज मंगाई।